Connie Sutedja

Sukarni binti Sutedja (lahèr 10 Nopèmber 1944), lebbi èkennal mènangka Connie Sutedja  panèka aktris bân modèl Indonèsia. Salèrana sala sèttong dâri empa' angghuta Golden Girls kalabân Nani Widjaja, Ida Kusumah bân Rina Hassim. È awwâl karirra mènangka aktris filem, Connie aktif è pan-bârâmpan filem Indonèsia asareng aktor bân aktris laènna molaè taon 1960-an. È filem sè abhul-ombhul Bunga Putih è taon 1966 sareng sutradara Hasmanan, salèrana amaèn kalabân Ateng, Lilis Suryani, bân Bing Slamet. È taon 1967, Connie aperran è filem sè abhul-ombhul Di Balik Tjahaja Gemerlapan sè èsutradarai sareng Misbach Yusa Biran. È filem panèka, salèrana asareng Titiek Puspa bân Nani Wijaya, kaduwâ'na aktris sènior. 

Connie Sutedja panèka aktris binè' sènior Indonèsia sè ampon aktif è industri hiburâns èdimma salèrana lebbi èkennal è taon 1970-an. Connie sa'ongghuna molaè alako è dhunnya èkting è taon 1965. Awwâllâ, salèrana noro' acara Ratu Vespa è Bandung dâlem acara HUT Divisi Siliwangi taon 1964 bân kalowar mènangka juwara, sa'amponna mennang lomba, Connie èwawancaraè sareng sutradara Usmar Ismail sè senneng ka panampelanna polana èyangghep alami tanpa semmèr obu' otabâ dhândhânan sè mènor. Sa'ampona sèsi wawancara sareng Usmar Ismail, saterrossa Connie èyajhâk ka'angghuy amaèn peran è filem Anak-Anak Revolusi sè èrilis è taon 1964. https://p2k.stekom.ac.id/ensiklopedia/Connie_Sutedja. p2k.stekom.ac.id. Èaksès 2026-01-21.

 Sombher